b'\n_START_ARTICLE_\nMe\xc4\x91imurske novine\n_START_PARAGRAPH_\nMe\xc4\x91imurske novine su tjednik koji izlazi u Me\xc4\x91imurskoj \xc5\xbeupaniji, sa sjedi\xc5\xa1tem u \xc4\x8cakovcu._NEWLINE_Pokrenuo ga je me\xc4\x91imurski preporoditelj i osloboditelj dr. Ivan Novak 1919. u svrhu slabljenja djelovanja ma\xc4\x91aronskog lista Josipa Margitaja Medjimurje/Murak\xc3\xb6z, no ubrzo se ugasio._NEWLINE_Drugi put su "Me\xc4\x91imurske novine" pokrenute 1995. godine i od tada neprekidno izlaze svakog tjedna, najprije petkom, pa utorkom, a od 2011. godine do danas opet petkom._NEWLINE_Vlasnici tvrtke Me\xc4\x91imurske novine d.o.o. krajem 2012. godine odlu\xc4\x8dili su da odustaju od daljnjeg sudjelovanja u izdavanju novina._NEWLINE_"Me\xc4\x91imurske novine" stoga od po\xc4\x8detka 2013. godine izlaze u sklopu Media novina d.o.o., a osim tiskanog izdanja petkom, mogu se \xc4\x8ditati besplatno u digitalnom formatu na prvom on line me\xc4\x91imurskom mediju portalu mnovine.hr koji je ujedno prvi me\xc4\x91imurski lokalni portal i prvi portal jednog hrvatskog lokalnog tjednika pokrenuti jo\xc5\xa1 2001. godine i neprekidno djeluje do danas kao najva\xc5\xbeniji informativni dnevni news portal u Me\xc4\x91imurskoj \xc5\xbeupaniji i \xc5\xa1ire._NEWLINE_Glavni urednik "Me\xc4\x91imurskih novina" od 2009. godine je Dejan Zrna, a direktor od 2013. godine biv\xc5\xa1i glavni urednik Tomislav Novak.'